CELEX: 22007D0027
Language: el
Date: 2007-04-27 00:00:00
Title: Απόφαση της Μεικτής Επιτροπής του ΕΟX αριθ. 27/2007, της 27ης Απριλίου 2007 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

9.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 209/48
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   αριθ. 27/2007
   της 27ης Απριλίου 2007
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 155/2006 της 8ης Δεκεμβρίου 2006 (1).
            
         
               (2)
            
            
               Ο κανονισμός (ΕΚ) αριθ. 1592/2002 του Ευρωπαϊκού Κοινοβουλίου και του Συμβουλίου, της 15ης Ιουλίου 2002, για κοινούς κανόνες στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφάλειας της Αεροπορίας (2), ενσωματώθηκε στη συμφωνία με την απόφαση της Μεικτής Επιτροπής του ΕΟΧ αριθ. 179/2004, της 9ης Δεκεμβρίου 2004 (3), με ειδικές προσαρμογές.
            
         
               (3)
            
            
               Ο κανονισμός (ΕΚ) αριθ. 736/2006 της Επιτροπής, της 16ης Μαΐου 2006 , σχετικά με τις μεθόδους εργασίας του Ευρωπαϊκού Οργανισμού Ασφάλειας της Αεροπορίας για τη διενέργεια επιθεωρήσεων τυποποίησης (4) πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Μετά το σημείο 66ιζ [κανονισμός (ΕΚ) αριθ. 2042/2003 της Επιτροπής] του παραρτήματος ΧIIΙ της συμφωνίας, παρεμβάλλεται το ακόλουθο σημείο:
   
      
                  «66ιζα.
               
               
                  
                     32006 R 0736: Κανονισμός (ΕΚ) αριθ. 736/2006 της Επιτροπής, της 16ης Μαΐου 2006, σχετικά με τις μεθόδους εργασίας του Ευρωπαϊκού Οργανισμού Ασφάλειας της Αεροπορίας για τη διενέργεια επιθεωρήσεων τυποποίησης (ΕΕ L 129 της 17.5.2006, σ. 10),
                  Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                  
                              α)
                           
                           
                              Στο άρθρο 14, οι λέξεις “ή συμφωνίας μεταξύ των κρατών ΕΖΕΣ και της τρίτης χώρας” προστίθενται μετά τις λέξεις “κοινοτικής συμφωνίας”, και οι λέξεις, “όπως προσαρμόστηκε για τους σκοπούς της παρούσας συμφωνίας,” προστίθενται μετά τις λέξεις “του κανονισμού (ΕΚ) αριθ. 1592/2002”.
                           
                        
                              β)
                           
                           
                              Στο δεύτερο εδάφιο του άρθρου 17 προστίθενται τα εξής:
                              “Η ετήσια έκθεση, όπου αναλύονται οι επιθεωρήσεις τυποποίησης που διενεργήθηκαν το προηγούμενο έτος, διαβιβάζεται στην Εποπτεύουσα Αρχή ΕΖΕΣ.”»
                           
                        
            
   Άρθρο 2
   Τα κείμενα του κανονισμού (ΕΚ) αριθ. 736/2006 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 28 Απριλίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 27 Απριλίου 2007.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
      
   
   
      (1)  ΕΕ L 89 της 29.3.2007, σ. 29.
   
      (2)  ΕΕ L 240 της 7.9.2002, σ. 1.
   
      (3)  ΕΕ L 133 της 26.5.2005, σ. 37.
   
      (4)  ΕΕ L 129 της 17.5.2006, σ. 10.
   
      (5)  Δεν έχουν αναφερθεί συνταγματικές απαιτήσεις.